**Prilog 3 PRIJEDLOG UGOVORA**

OPĆINA STUBIČKE TOPLICE (OIB: 15490794749) sa sjedištem u Stubičkim Toplicama, Viktora Šipeka 16, koju zastupa općinski načelnik Josip Beljak, dipl.ing.agr. (dalje u tekstu: Naručitelj),

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (dalje u tekstu: Pružatelj usluge)

sklopili su dana \_\_\_\_\_\_\_\_\_\_\_\_ u Stubičkim Toplicama sljedeći

**UGOVOR O NABAVI USLUGE**

**ČIŠĆENJA SNIJEGA SA JAVNIH POVRŠINA U OPĆINI STUBIČKE TOPLICE**

**U SEZONI 2022. / 2023.**

**UVOD**

**Članak 1.**

1. Predmet ovog Ugovora je utvrđivanje uvjeta za nabavu usluge čišćenja snijega sa javnih površina u Općini Stubičke Toplice za vrijeme trajanja zimskih uvjeta i to za sezonu 2022. / 2023., između Naručitelja i Pružatelja usluge.
2. Naručitelj će na temelju ovog Ugovora, a putem naloga izdanih Pružatelju usluge, naručivati uslugu iz članka 1. ovog Ugovora prema svojim stvarnim potrebama, a Pružatelj usluge se obvezuje kvalitetno, u skladu s pravilima struke i u ugovorenom roku izvršiti traženu uslugu.

**PREDMET UGOVORA**

**Članak 2.**

1. Usluga čišćenja snijega obuhvaća strojno čišćenje snijega i leda sa svih javnih površina u Općini Stubičke Toplice te strojno posipavanje istih mješavinom soli i sipine.
2. Usluga čišćenja snijega iz stavka 1. ovog članka podrazumijeva i nabavu potrebnog materijala (mješavinu soli i sipine).
3. Zimski uvjeti za sezonu 2022. / 2023. obuhvaćaju razdoblje od 15. studenog 2022. do 15. travnja 2023. godine, s time da, ovisno o vremenskim prilikama, zimski uvjeti mogu početi ranije i završiti kasnije.
4. Naručitelj će uslugu čišćenja snijega naručivati prema svojim stvarnim potrebama, odnosno vremenskim prilikama, a u okviru specifikacije navedene u Troškovniku, koji je sastavni dio i prilog ovog Ugovora, ponudi Pružatelja usluge te sukladno uvjetima navedenim u ovom Ugovoru.

**UVJETI PROVEDBE UGOVORA**

**Članak 3.**

1. Pružatelj usluge se obvezuje kvalitetno, u skladu s pravilima struke i u ugovorenom roku izvršiti strojno čišćenje snijega i leda sa javnih površina u Općini Stubičke Toplice te posipavanje istih mješavinom soli i sipine.
2. Pružatelj usluge se obvezuje započeti sa izvršavanjem usluga iz prethodnog stavka ovog članka najmanje 15 minuta, a najkasnije 60 minuta od zaprimljenog naloga Naručitelja, odnosno od Naručitelja ovlaštene osobe, svakim radnim danom, vikendom i praznikom.
3. Ugovorne strane suglasne su da rok iz st. 2. ovog članka predstavlja bitan sastojak ovog Ugovora
4. Naručitelj, odnosno od njega ovlaštena osoba, može nalog izdati putem telefona, telefaksa, e-maila, odnosno na drugi prikladan način. Pružatelj usluge je dužan bez odgode potvrditi izdani nalog.
5. Pružatelj usluge se obvezuje nalog naručene usluge obaviti u roku i u količini kako je određeno u nalogu Naručitelja, a prema vrsti i jediničnoj cijeni iz Troškovnika koji je prilog i sastavni dio ovog Ugovora.

**Članak 4.**

1. Naručitelj će po izvršenoj usluzi pregledati javne površine i o nedostacima obavijestiti Pružatelja usluge.
2. Pružatelj usluge je dužan uočene nedostatke ukloniti odmah.
3. Ukoliko Pružatelj usluge ne otkloni nedostatke, Naručitelj može:
4. naručiti izvršenje usluge od drugog Pružatelja usluge, a o trošku druge ugovorne strane,
5. zatražiti naknadu štete od Pružatelja usluge,
6. raskinuti ovaj Ugovor.

**Članak 5.**

1. Naručitelju pripada pravo jednostranog raskida Ugovora i u sljedećim slučajevima:
2. ako Pružatelj usluge ne obavi uslugu koja je predmet ovog Ugovora u rokovima predviđenim ovim ugovorom,
3. ako Pružatelj usluge u obračunu koristi cijene više od cijena navedenih u troškovniku ponude, koji je prilog i sastavni dio ovog Ugovora.
4. Naručitelj je dužan u slučaju nastupanja okolnosti utvrđenih u stavku 1. ovog članka pisano izvijestiti Pružatelja usluge o razlogu zbog kojeg raskida Ugovor.
5. Kao rok za raskid Ugovora utvrđuje se 8 (osam) dana, računajući od dana dostave pisanog izvješća Pružatelju usluge.
6. U slučaju da Pružatelja usluge ne obavlja uslugu koja je predmet ovog Ugovora u rokovima utvrđenim ovim Ugovorom, Naručitelj ima pravo naplatiti dostavljeno jamstvo za uredno izvršavanje ugovora

**VRIJEDNOST UGOVORA**

**Članak 6.**

1. Ugovorne strane suglasno utvrđuju da ukupna vrijednost usluge, koja je predviđena da će se izvesti na temelju ovog Ugovora, iznosi:

\_\_\_\_\_\_\_\_\_\_\_\_\_\_ kuna (slovima: ), odnosno ukupno \_\_\_\_\_\_\_\_\_\_\_\_ kuna (slovima: ) sa porezom na dodanu vrijednost.

1. Cijene za svaki obavljeni posao moraju odgovarati jediničnim cijenama istaknutim u Troškovniku ponude Pružatelja usluge, koji je prilog i sastavni dio ovog Ugovora.
2. Ugovorne strane suglasno utvrđuju da su jedinične cijene radova po ovom Ugovoru nepromjenjive i fiksne.

**JAMSTVO ZA UREDNO IZVRŠENJE UGOVORA**

**Članak 7.**

1. Ugovorne strane suglasno utvrđuju da je prilikom sklapanja ovog Ugovora Pružatelj usluge dostavio Naručitelju bjanko zadužnicu / zadužnicu na iznos \_\_\_\_\_\_\_\_\_\_\_\_\_\_\_\_, kao jamstvo za uredno izvršenje ugovora.

**ROK PLAĆANJA**

**Članak 8.**

1. Pružatelj usluge se obvezuje za svaki obavljeni posao ispostaviti Naručitelju e-račun. Pružatelj usluge se obvezuje na računu, pored vrste i količine izvršene usluge, navesti i jediničnu cijenu iz Troškovnika. Pružatelj usluge se obvezuje na računu navesti i broj ovog Ugovora.
2. Ugovorne strane kao rok plaćanja računa ugovaraju rok od 60 (šezdeset) dana računajući od dana kada je Naručitelj zaprimio uredan e-račun.
3. Plaćanje za izvršene radove obavljat će se na temelju ispostavljenog računa na žiro račun Pružatelja usluge broj HR\_\_\_\_\_\_\_\_\_\_\_ koji se vodi kod \_\_\_\_\_\_\_\_\_\_\_\_\_ banke d.d.

**TRAJANJE UGOVORA**

**Članak 9.**

1. Ovaj Ugovor sklapa se na određeno vrijeme za vrijeme trajanja zimskih uvjeta i to za sezonu 2022. / 2023.
2. U slučaju nastupa izvanrednih okolnosti na koje Naručitelj ne može utjecati, valjanost ovog Ugovora može se produžiti do odabira novog Pružatelja usluge.

**Članak 10.**

1. Na sve ispostavljene naloge primjenjuju se bitni uvjeti određeni ovim Ugovorom.
2. Za sve što ovim Ugovorom nije predviđeno primijenit će se odgovarajuće odredbe iz Zakona o obveznim odnosima i ostali pozitivni propisi kojima se uređuje ova materija.

**Članak 11.**

1. Ugovorne strane suglasno utvrđuju da je prilog i sastavni dio ovog Ugovora Troškovnik.

**NADLEŽNOST SUDA**

**Članak 12.**

1. Sve eventualne sporove proizašle iz ovog Ugovora ugovorne strane nastojat će riješiti u duhu dobrih poslovnih običaja, sporazumno, u pisanom obliku.
2. U slučaju da se spor ne može riješiti sporazumno, ugovorne strane ugovaraju mjesnu nadležnost stvarno nadležnog suda prema sjedištu Naručitelja.

**BROJ PRIMJERAKA**

**Članak 13.**

1. Ovaj Ugovor sastavljen je u četiri (4) istovjetna primjerka, od kojih Naručitelj zadržava tri (3), a Pružatelj usluge jedan (1) primjerak.

|  |  |
| --- | --- |
| **Za Pružatelja usluge:** | **Za Naručitelja:** |
|  | **OPĆINSKI NAČELNIK** |
|  | **Josip Beljak, dipl.ing.ar.** |
|  | **KLASA: 363-01/22-01/39**  **URBROJ: 2140-27-1-22-**  **Stubičke Toplice, \_\_\_\_\_\_\_\_\_\_** |